Zahlienenie
Dobry den,

Chcela by som sa opytat, co je najlepsie na uvolnenie hlienov. Citim ze mam plne dutiny a hlieny mi stekaju do hrdla a vykasliavam ich. Co by mi pomohlo? Asi pred 3 tyzdnami som mala anginu a brala som aj penicilin ale zasa sa to vratilo. Moze to byt mozno aj tym, ze mam alergiu. Dakujem
Dobrý deň
Ďakujeme za Vašu otázku
V prípade prítomnosti hlienu v dýchacích cestách, je potrebné podporiť jeho odstránenie prostredníctvom liekov, ktoré dokážu hlien zriediť (mukolytiká), ako aj takých, ktoré podporujú jeho vykašliavanie (expektoranciá). Odporúčam Vám užívanie lieku
Acetylcysteín Dr. Max
, ktorý riedi hustý hlien v dýchacích cestách. Používa sa u dospelých a dospievajúcich nad 14 rokov na liečbu akútnych ochorení dýchacích ciest a okrem iných ochorení aj pri liečbe akútnej a chronickej sinusitídy (zápal prínosových dutín). Liek sa užíva rozpustením tablety v polovici pohára vody 1x denne po jedle. V prípade užívania antibiotík počas liečby Dr. Max Acetylcysteín je potrebné dodržanie časového odstupu minimálne 2 hodín od podania antibiotík.
Ako doplnkovú liečbu odporúčam užívanie viaczložkového bylinného výživového doplnku
Dr. Max Sinutin
, ktorý je vhodný na podporu dýchacieho systému a imunity. Odporúčané dávkovanie pre dospelých je 1 tableta 3x denne. Tablety sa užívajú počas jedla alebo po jedle a zapíjajú sa dostatočným množstvom tekutín.
Na uvoľnenie a vyčistenie (hygienu) nosa a nosových dutín je vhodný sprej
Dr.Max Sea Water Spray Hypertonic
. Obsahuje vysokú koncentráciu soli, vďaka čomu osmotickým pôsobením vyťahuje nadbytočnú vodu zo zdurenej nosovej sliznice, a tým znižuje jej opuchnutie. Prirodzene uvoľňuje nos v prípade nachladnutia, alergie alebo chrípky. Dávkovanie je niekoľkokrát denne 1-2 vstreky do každej nosovej dierky a je vhodný aj na dlhodobé používanie.
V prípade pretrvávania ťažkostí alebo zhoršenia Vášho zdravotného stavu, Vám odporúčam kontaktovať Vášho lekára, ktorý na základe vyšetrenia, určí ďalší postup liečby.
Prajem pekný zvyšok dňa
S pozdravom, PharmDr. Lucia Kubáňová